Koberger o ne a gatisa dithanolo tse di sa tshwaneng di le 15 tsa Biblia Latina (Baebele ya Selatine), thanolo ya ntlha e ne ya nna gone ka 1475. Dithanolo tse dingwe di ne di na le ditshwantsho tsa araka ya ga Noa, Melao e e Lesome le tempele ya ga Solomone. Ka 1483, Koberger o ne a gatisa dikhopi tsa Biblia Germanica (Baebele ya Sejeremane) di ka nna 1 500—e e neng e le palo e e kwa godimo ka nako eo. Baebele eno e ne e na le ditshwantsho tse di fetang 100 tse di neng di dirilwe mo logonnyeng lo lo gabilweng go dira gore babadi ba kgatlhegele molaetsa, go tlhalosa se se kwadilweng le go gopotsa batho ba ba sa kgoneng go bala ka dipolelo tse ba di itseng tsa Baebele. Moragonyana ditshwantsho tse di mo Baebeleng eno di ne tsa nna le tlhotlheletso e kgolo mo bagatising ba Baebele, segolobogolo bagatisi ba Baebele ya Sejeremane.